OzLabs/hebrew-wiki-articles huggingface dataset:
קרחון ליטויה

קרחון ליטויה או קרחון ליטוייה (באנגלית: Lituya Glacier) הוא קרחון בשטח הפארק הלאומי גליישר ביי, במדינת אלסקה שבארצות הברית.

מוצאו של הקרחון ברכס פיירווד'ר שבהרי סנט אליאס. אורכו של הקרחון 18 קילומטרים, והוא נשפך אל מפרץ ליטויה שנפתח אל האוקיינוס השקט.

גובהו הממוצע של הקרחון 968 מטרים מעל פני הים.

== היסטוריה ==
=== מקור השם ===

שמו של הקרחון ניתן לו בשנת 1917, על ידי ג'יי. בי. מרטי ג'וניור (J. B. Mertie, Jr.) מהסקר הגאולוגי של ארצות הברית.

השם אומץ רשמית בשנת 1945.

=== רעידת האדמה והמגה-צונאמי של שנת 1958 ===

מיקומו של הקרחון ונסיגתו, הם אחד הגורמים להיווצרותו של המגה-צונאמי במפרץ ליטויה בשנת 1958.

נסיגת הקרחון יצרה מפרץ צר וארוך (מפרץ ליטויה), שקירותיו הם מדרונות תלולים, וכניסה צרה מאוד נפתחת לאוקיינוס, ולכן עקב מפולת הסלעים, נוצר גל ההדף, שהפך למגה צונאמי (גל שגובהו 524 מטרים מעל פני הים).

== לקריאה נוספת ==
<div class="mw-content-ltr">
* STEVEN N. WARD, SIMON DAY, [https://websites.pmc.ucsc.edu/~ward/papers/Lituya.pdf THE 1958 LITUYA BAY LANDSLIDE AND TSUNAMI — A TSUNAMI BALL APPROACH], Journal of Earthquake and Tsunami, Vol. 4, No. 4 (2010) 285–319 DOI: 10.1142/S1793431110000893
* Goodwin, Robert G, [https://www.jstor.org/stable/1551698 THE 1958 Holocene Glaciolacustrine Sedimentation in Muir Inlet and Ice Advance in Glacier Bay, Alaska, U.S.A.], Arctic and Alpine Research, vol. 20, no. 1, INSTAAR, University of Colorado, 1988, pp. 55–69, https://doi.org/10.2307/1551698.
* José Manuel González-Vida, Jorge Macías, Manuel Jesús Castro, Carlos Sánchez-Linares, Marc de la Asunción, Sergio Ortega-Acosta, and Diego Arcas, [https://nhess.copernicus.org/preprints/nhess-2018-224/nhess-2018-224-manuscript-version3.pdf The Lituya Bay landslide-generated mega-tsunami. Numerical simulation and sensitivity analysis]
</div>

== קישורים חיצוניים ==

* [https://web.archive.org/web/20170113145800/https://geonames.usgs.gov/apex/f?p=gnispq:3:0::NO::P3_FID:1423376 קרחון ליטויה] באתר הסקר הגאולוגי של ארצות הברית
* [https://alaska.guide/glacier/lituya-glacier קרחון ליטויה] באתר alaska.guide
* [https://mapcarta.com/23456090 מפת אזור קרחון ליטויה]
* [https://www.meteoblue.com/en/weather/current/lituya-glacier_united-states-of-america_5555206 מזג אוויר נוכחי עדכני בקרחון ליטויה] (לרבות נתוני שקיעת/זריחת שמש/ירח עדכניים)
** [https://www.meteoblue.com/en/weather/14-days/lituya-glacier_united-states-of-america_5555206 תחזית מזג אוויר עדכנית ארוכת טווח עבור קרחון ליטויה]
** [https://www.meteoblue.com/en/weather/historyclimate/weatherarchive/lituya-glacier_united-states-of-america_5555206 נתוני מזג אוויר היסטוריים עבור קרחון ליטויה]
** [https://www.meteoblue.com/en/weather/archive/yearcomparison/lituya-glacier_united-states-of-america_5555206 סטטיסטיקות מזג אוויר עבור קרחון ליטויה]
* 

== הערות שוליים ==

ליטויה
ליטויה
מוחמד אל-ביאתי

מוחמד ועד עבד אל-והאב ג'דוע אל-ביאתי (בערבית: محمد وعد عبد الوهاب جدوع البياتي, בתעתיק: מחמד ועד עבד אלוהאב ג'דוע אלביאתי; נולד ב-18 בספטמבר 1999 בעיראק) הוא כדורגלן קטרי יליד עיראק המשחק בעמדת הקשר בקבוצת א-סד מליגת העל הקטרית ובנבחרת קטר.

== חיים אישיים ==
אל-ביאתי נולד בעיראק. אחיו התאום הוא הכדורגלן פהד אל-ביאתי.

== קריירת מועדונים ==
אל-ביאתי גדל במחלקת הנוער של א-סד. ב-4 בינואר 2017 ערך את הופעת הבכורה שלו בקבוצה הבוגרת של המועדון, בניצחון 1-0 על אל-ח'ריטיאת במסגרת המחזור ה-14 בליגת העל הקטרית לעונת .

בין השנים 2018–2020 הושאל אל-ביאתי לקולטורל לאונסה מהליגה הספרדית השלישית ולאל-אהלי ואל-וכרה מליגת העל הקטרית.

== קריירה בינלאומית ==
ב-13 בנובמבר 2020 ערך אל-ביאתי את הופעת הבכורה שלו בנבחרת קטר, בתיקו 1-1 נגד נבחרת קוסטה ריקה במשחק ידידות.

הוא היה חלק מסגל הנבחרת לטורניר גביע הזהב 2021, וערך הופעה אחת בטורניר.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

== תארים ==
;א-סד
* אליפות קטר (1): 2020/2021
* גביע הליגה הקטרית (1): 2019/2020
* גביע אמיר קטר (2): 2017, 2020
* הגביע הקטרי (2): 2017, 2021

== קישורים חיצוניים ==

== הערות שוליים ==

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני א-סד
קטגוריה:כדורגלני קולטורל לאונסה
קטגוריה:כדורגלני אל-אהלי (דוחה)
קטגוריה:כדורגלני אל-וכרה
קטגוריה:כדורגלני נבחרת קטר
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1999
הומאם אחמד

הומאם אל-אמין אחמד (בערבית: همام الأمين أحمد, בתעתיק: המאם אלאמין אחמד; נולד ב-25 באוגוסט 1999 בדוחה שבקטר) הוא כדורגלן קטרי המשחק בעמדת המגן השמאלי בקבוצת אל-ע'ראפה מליגת העל הקטרית ובנבחרת קטר.

== קריירת מועדונים ==
אחמד נולד בדוחה שבקטר, וגדל באקדמיית אספייר המקומית. ב-1 בינואר 2018 עבר לאויפן הבלגית.

ב-1 בספטמבר 2019 חתם באל-ע'ראפה מליגת העל הקטרית. ב-28 בספטמבר 2019 ערך את הופעת הבכורה שלו במועדון, בהפסד 3-1 לא-סאיליה במסגרת המחזור החמישי בליגה לעונת . ב-14 באוגוסט 2020 הבקיע את שער הבכורה שלו במועדון, בניצחון 1-0 על אום סלאל במסגרת המחזור ה-21 בליגה. בשתי עונותיו הראשונות במועדון ערך אחמד 36 הופעות ליגה, בהן הבקיע שלושה שערים.

== קריירה בינלאומית ==
ב-14 בנובמבר 2019 ערך אל-ביאתי את הופעת הבכורה שלו בנבחרת קטר, בניצחון 2-0 על נבחרת סינגפור במשחק ידידות.

הוא היה חלק מסגל הנבחרת לטורניר גביע הזהב 2021, וערך חמש הופעות בטורניר. ב-21 ביולי 2021 הבקיע את שער הבכורה שלו בנבחרת, בניצחון 2-0 על נבחרת הונדורס במסגרת שלב הבתים של הטורניר.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

== תארים ==
;אל-ע'ראפה
* גביע הליגה הקטרית (2): 2017/2018, 2018/2019

== קישורים חיצוניים ==

== הערות שוליים ==

קטגוריה:כדורגלנים קטרים
קטגוריה:מגני כדורגל קטרים
קטגוריה:דוחה: כדורגלנים
קטגוריה:כדורגלני אויפן
קטגוריה:כדורגלני אל-ע'ראפה
קטגוריה:כדורגלני נבחרת קטר
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1999
יוסוף עבד א-רזאק

יוסוף עבד א-רזאק יוסוף (בערבית: يوسف عبد الرزاق يوسف, בתעתיק: יוסף עבד אלרזאק יוסף; נולד ב-6 באוגוסט 1999 בדוחה שבקטר) הוא כדורגלן קטרי המשחק בעמדת קשר הכנף בקבוצת א-סד מליגת העל הקטרית ובנבחרת קטר.

== קריירת מועדונים ==
עבד אל-רזאק החל את הקריירה המקצוענית שלו בא-סד מליגת העל הקטרית. בין השנים 2019–2020 הושאל למשך עונה וחצי לאל-ערבי מליגת העל הקטרית, וערך 23 הופעות ליגה במועדון.

== קריירה בינלאומית ==
ב-5 בספטמבר 2019 ערך עבד א-רזאק את הופעת הבכורה שלו בנבחרת קטר, בניצחון 6-0 על נבחרת אפגניסטן במסגרת מוקדמות מונדיאל 2022. ב-10 באוקטובר הבקיע את שער הבכורה שלו בנבחרת, בניצחון 2-0 על נבחרת בנגלדש, גם כן במסגרת מוקדמות מונדיאל 2022.

הוא היה חלק מסגל הנבחרת לטורניר גביע הזהב 2021, אך לא זכה לשחק בטורניר.

נכלל בסגל נבחרת קטר לטורניר גביע אסיה 2023.

== תארים ==
;א-סד
* אליפות קטר (1): 2020/2021
* גביע הליגה הקטרית (1): 2019/2020
* גביע אמיר קטר (1): 2020
* הגביע הקטרי (1): 2021

== קישורים חיצוניים ==

== הערות שוליים ==

קטגוריה:כדורגלנים קטרים
קטגוריה:קשרי כדורגל קטרים
קטגוריה:דוחה: כדורגלנים
קטגוריה:כדורגלני א-סד
קטגוריה:כדורגלני אל-ערבי (קטר)
קטגוריה:כדורגלני נבחרת קטר
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1999
משעל ברשם

משעל עיסא ברשם (בערבית: مشعل عيسى برشم, בתעתיק: משעל עיסא ברשם; נולד ב-14 בפברואר 1998 בח'רטום שבסודאן) הוא כדורגלן קטרי יליד סודאן המשחק בעמדת השוער בקבוצת א-סד מליגת העל הקטרית ובנבחרת קטר.

== קריירת מועדונים ==
ברשם גדל במחלקת הנוער של א-סד מליגת העל הקטרית. ב-11 באוקטובר 2017 הוא ערך את הופעת הבכורה שלו בקבוצה הבוגרת של המועדון, בהפסד 5-1 לא-ריאן במסגרת גביע הליגה הקטרית. ב-1 בדצמבר ערך את הופעת הבכורה שלו בליגה, בניצחון 3-2 על אל-ח'ור במסגרת המחזור העשירי לעונת . בארבע העונות הראשונות שלו בקבוצה הבוגרת של המועדון הוא ערך 35 הופעות ליגה.

== קריירה בינלאומית ==
ב-13 בנובמבר 2020 ערך ברשם את הופעת הבכורה שלו בנבחרת קטר, בתיקו 1-1 נגד נבחרת קוסטה ריקה במשחק ידידות.

הוא היה חלק מסגל הנבחרת לטורניר גביע הזהב 2021, וערך חמש הופעות בטורניר.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

== תארים ==
;א-סד
* אליפות קטר (2): 2018/2019, 2020/2021
* גביע הליגה הקטרית (1): 2019/2020
* גביע אמיר קטר (1): 2020
* הגביע הקטרי (2): 2020, 2021
* גביע השייח' ג'אסם (1): 2019

== קישורים חיצוניים ==

== הערות שוליים ==

קטגוריה:כדורגלנים קטרים
קטגוריה:שוערי כדורגל קטרים
קטגוריה:דוחה: כדורגלנים
קטגוריה:כדורגלני א-סד
קטגוריה:כדורגלני נבחרת קטר
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1998
יוסף חסן

יוסף חסן מוחמד עלי (בערבית: يوسف حسن محمد علي, בתעתיק: יוסף חסן מחמד עלי; נולד ב-24 במאי 1996 בדוחה שבקטר) הוא כדורגלן קטרי המשחק בעמדת השוער בקבוצת אל-ע'ראפה מליגת העל הקטרית ובנבחרת קטר.

== קריירת מועדונים ==
חסן נולד בדוחה שבקטר, וגדל באקדמיית אספייר המקומית. בין השנים 2014–2015 הושאל לוויאריאל. לאחר מכן עבר לאל-ע'ראפה מליגת העל הקטרית. ב-15 באפריל 2016, לאחר עונת השאלה באויפן בה לא ערך הופעות ליגה, ערך חסן את הופעת הבכורה שלו בקבוצה הבוגרת של המועדון, בהפסד 1-0 לאל-ח'ור במסגרת המחזור ה-26 בליגה לעונת . בחמש העונות הראשונות שלו במועדון ערך חסן 68 הופעות ליגה.

== קריירה בינלאומית ==
ב-7 בספטמבר 2018 ערך חסן את הופעת הבכורה שלו בנבחרת קטר, בניצחון 1-0 על נבחרת סין במשחק ידידות.

הוא היה חלק מסגל הנבחרת לטורנירי גביע אסיה 2019, קופה אמריקה 2019 וגביע הזהב 2021, אך לא זכה לדקות משחק בטורנירים אלו. נבחרת קטר זכתה בגביע אסיה 2019.

נכלל בסגל נבחרת קטר לטורניר מונדיאל 2022.

== תארים ==
;אל-ע'ראפה
* גביע הליגה הקטרית (2): 2017/2018, 2018/2019

;נבחרת קטר
* גביע אסיה (1): 2019

;נבחרת קטר עד גיל 19
* גביע אסיה עד גיל 19 (1): 2014

== קישורים חיצוניים ==

== הערות שוליים ==

קטגוריה:כדורגלנים קטרים
קטגוריה:שוערי כדורגל קטרים
קטגוריה:כדורגלני אל-ע'ראפה
קטגוריה:דוחה: כדורגלנים
קטגוריה:כדורגלני אויפן
קטגוריה:כדורגלני נבחרת קטר
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:קטרים שנולדו ב-1996
סעד א-שיב

סעד עבדאללה א-שיב (בערבית: سعد عبدالله الشيب, בתעתיק: סעד עבדאללה אלשיב; נולד ב-19 בפברואר 1990 בדוחה שבקטר) הוא כדורגלן קטרי המשחק בעמדת השוער בקבוצת א-סד מליגת העל הקטרית ובנבחרת קטר.

== קריירת מועדונים ==
א-שיב נולד בדוחה שבקטר, וגדל במחלקת הנוער של א-סד המקומית. החל מעונת הוא משחק בקבוצה הבוגרת של המועדון, בה ערך 181 הופעות ליגה ב-14 העונות הראשונות שלו.

== קריירה בינלאומית ==
ב-30 בדצמבר 2009 ערך חסן את הופעת הבכורה שלו בנבחרת קטר, בהפסד 1-0 לנבחרת קוריאה הצפונית במשחק ידידות.

הוא היה חלק מסגל הנבחרת לטורנירי גביע אסיה 2011, גביע אסיה 2015, גביע אסיה 2019, קופה אמריקה 2019 וגביע הזהב 2021, וזכה עם נבחרת קטר זכתה בגביע אסיה 2019.

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

== תארים ==
;א-סד
* אליפות קטר (3): 2012/2013, 2018/2019, 2020/2021
* גביע אמיר קטר (4): 2014, 2015, 2017, 2020
* הגביע הקטרי (3): 2008, 2017, 2021
* גביע השייח' ג'אסם (3): 2014, 2017, 2019
* ליגת האלופות האסיאתית (1): 2011

;נבחרת קטר
* גביע אסיה (1): 2019
* גביע המפרץ לאומות (1): 2014
* אליפות מערב אסיה (1): 2014

== קישורים חיצוניים ==

== הערות שוליים ==

קטגוריה:כדורגלנים קטרים
קטגוריה:שוערי כדורגל קטרים
קטגוריה:דוחה: כדורגלנים
קטגוריה:כדורגלני א-סד
קטגוריה:כדורגלני נבחרת קטר
קטגוריה:כדורגלני גביע אסיה 2011
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:כדורגלני קופה אמריקה 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:קטרים שנולדו ב-1990
Best Part of Me

"Best Part of Me" (בעברית: "החלק הטוב ביותר בי") הוא שיר של הזמר-יוצר הבריטי אד שירן, בהשתתפות הזמרת האמריקאית יאבה. השיר יצא לאור ב-5 ביולי 2019, על ידי חברות התקליטים אסיילום רקורדס ואטלנטיק רקורדס, יחד עם רצועה נוספת מתוך האלבום, "Blow", בהשתתפות כריס סטייפלטון וברונו מארס, כסינגל החמישי מתוך אלבום האולפן הרביעי של שירן, No.6 Collaborations Project.

== רקע וכתיבה ==
על שיתוף הפעולה עם יאבה, הצהיר אד שירן כי "אהבתי לעשות את השיר. יאבה היא פנומנלית, היא עוסקת בדברים מאסיביים".<ref></ref><ref></ref> בהמשך, הוכרז "Best Part of Me" כחלק מרשימת הרצועות של No.6 Collaborations Project, כאשר חשף שירן שהשיר עתיד לצאת לאור ב-4 ביולי 2019.<ref></ref> השיר פורסם כסינגל לצד "Blow", רצועה אחרת מהאלבום.<ref></ref>

"Best Part of Me" תואר כבלדת פופ רומנטית.<ref></ref> לדברי מייק ניד מ-Idolator, השיר הוא בלדה רומנטית ש"נבנית לפזמון מקסים מאוד".<ref></ref> רוב ארקנד מ-Spin כתב כי השיר "מאט את העניינים", והשווה אותו לביצוע הסולו האקוסטי של שירן לשיתוף הפעולה עם ג'סטין ביבר, "I Don't Care".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-203 מיליון השמעות.<ref></ref>

== קרדיטים ==
הקרדיטים שלהלן לקוחים מטיידל.<ref></ref>
*אד שירן - שירה, כתיבה, הפקה, בס, גיטרה
*יאבה - שירה, כתיבה
*בני בלנקו - כתיבה, הפקה, קלידים
*ג'ו רובל - הפקה, הנדסה, קלידים
*תומאס ברטלט - קלידים
*פינו פלדינו - בס
*כריס סקלאפני - הנדסה
*גושה אוסוב - הנדסה
*ארצ'י קרטר - עוזר הנדסה
*רוברט סלנס - עוזר הנדסה
*אנתוני אוונס - עריכה
*סטיוארט הוקס - מאסטרינג
*סמן סטנט "ספייק" - מיקסינג
*מאט וולך - מיקסינג
*מייקל פרימן - מיקסינג

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 40,000
|-
! פולין (ZPAV)
| זהב
| 25,000
|-
! בריטניה (BPI)
| כסף
| 200,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!עולם
|5 ביולי 2019
|הזרמת מוזיקה • הורדה דיגיטלית
|אסיילום • אטלנטיק
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אסיילום רקורדס
ארמיס סקיוריטי

ארמיס סקיוריטי בע"מ, המוכרת בשם המקוצר Armis, היא חברת אבטחת מידע ישראלית העוסקת באבטחת האינטרנט של הדברים.

החברה נוסדה בנובמבר 2015 על ידי יבגני דיברוב (מנכ"ל), נדיר יזרעאל (CTO) ותומר שוורץ, שפרש מהחברה. התוכנה של החברה עוסקת בהגנת מכשירים המחוברים לרשת המחשבים הארגונית: מדפסות, מצלמות ומכשירים נוספים, הנכללים באינטרנט של הדברים (IoT). התוכנה מזהה את הפעילות האופיינית של מכשירים אלה, מתריעה על פעילות חריגה, ובמידת הצורך מנתקת את המכשיר מהרשת הארגונית. החברה פעילה גם באבטחת טכנולוגיה תפעולית, בין השאר בתחום הרפואה, שבו נדרשת אבטחה של שלל מכשירים, כגון מוניטורים ומכשירי הדמיה רפואית, ובתחום התעשייה, שבו נדרשת אבטחה של מכשירי קו הייצור.

בפברואר 2023 הודיעה החברה שהגיעה להקף מכירות שנתי של 100 מיליון דולר.

===גיוס הון===
ביוני 2017 גייסה החברה 17 מיליון דולר. באפריל 2018 גייסה החברה עוד 30 מיליון דולר. בסך הכל גייסה החברה עד למכירתה כ-115 מיליון דולר. 

בינואר 2020 רכשה קרן ההשקעות אינסייט פרטנרס את ארמיס תמורת 1.1 מיליארד דולר. 

בפברואר 2021 גייסה החברה 125 מיליון דולר, לפי שווי של שני מיליארד דולר. בנובמבר 2021 גייסה 300 מיליון דולר לפי שווי של 3.4 מיליארד דולר.

==קישורים חיצוניים==
* 

* 

==הערות שוליים==

קטגוריה:חברות תוכנה ישראליות
קטגוריה:חברות אבטחת מחשבים ישראליות
קטגוריה:חברות שעשו אקזיט
קטגוריה:תל אביב-יפו: חברות
קטגוריה:ישראל: חברות שהוקמו ב-2015
Those Kinda Nights

These Kinda Nights הוא שיר של הראפר האמריקאי אמינם, מתוך מאלבום האולפן האחד עשר שלו, Music to Be Murdered By. הוא יצא לאור כרצועה החמישית של האלבום ב-17 בינואר 2020, על ידי חברת התקליטים שיידי רקורדס, יחד עם שאר האלבום. מפגשי הקלטת השיר התקיימו באולפני אפיגי שבדטרויט. את השיר הפיק d.a. Got That Dope, יחד עם אמינם ופרד אגיין. בשיר משתתף הזמר-יוצר האנגלי אד שירן, המבצע את ההוק, מה שהופך את השיר לשיתוף הפעולה השלישי בין שני האמנים, אחרי "River" משנת 2017 ו-"Remember The Name" משנת 2019.

== קרדיטים ==
* אמינם - שירה, כתיבה, הפקה
* אד שירן - שירה, כתיבה
* d.a Got That Dope - כתיבה, הפקה
* פרד אגיין - כתיבה, הפקה
* לואיס רסטו - כתיבה, קלידים
* אדריאן ביירן - כתיבה, כלים נוספים, תכנות
* מייק סטריינג' - הקלטה, מיקסינג
* ג'ו סטריינג' - הנדסה נוספת
* טוני קמפנה - הנדסה נוספת

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! בריטניה (BPI)
| כסף
| 200,000
|}

== הערות שוליים ==

קטגוריה:שירי 2020
קטגוריה:שירי אמינם
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי אמינם
קטגוריה:שירים שהופקו על ידי אמינם
Reuf

Reuf הוא שיר של אמן ההיפ-הופ הצרפתי נקפיו, בהשתתפות הזמר-יוצר האנגלי אד שירן. השיר יצא לאור כרצועה השמינית מתוך אלבום האולפן הראשון של נקפיו, Feu.

אף על פי שלא יצא רשמית כסינגל, השיר נכנס למצעד הסינגלים הצרפתי, והגיע בשיאו, ב-20 ביוני 2015, למקום ה-72.<ref name="Lescharts.com"></ref> הוכרז כי עתיד לצאת וידאו קליפ לשיר בדצמבר 2015, אם כי הוא בוטל בסופו של דבר, עקב "סיבות טכניות".<ref></ref>

גרסה חדשה של השיר שהופקה על ידי הוגס הפנר, שאינה כוללת את חלקו של שירן בפזמון, הושמעה בקומדיה הצרפתית "Five".<ref></ref> הגרסה החדשה יצאה עם קליפ המורכב מקטעים מהסדרה ומאחורי הקלעים.<ref></ref>

== רקע ופרסום ==
השיר הופק על ידי נקפיו עצמו, יחד עם די ג'יי אליט.

ב-6 ביוני 2020, הדליף מהנדס אודיו שעבד על הסינגל השלישי של נקפאו, Les étoiles vagabondes,כי נקפיו ושירן שיתפו פעולה פעם נוספת, בשיר שטרם פורסם בשם "Elle pleut".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות.<ref></ref>

== רשימת רצועות ==
* הורדה דיגיטלית<ref name="iTunes"></ref>
# "Reuf (בהשתתפות אד שירן)" – 5:27

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
פרידריך לודוויג שרדר

פרידריך לודוויג שרדר (3 בנובמבר 1744 - 3 בספטמבר 1816) היה שחקן גרמני, אמרגן שחקנים, מחזאי ואחד מהבונים החופשיים הבולטים בהיסטוריה של גרמניה<ref></ref>.

== חייו ומותו ==
=== שנותיו הראשונות ===
שרדר נולד בשוורין. זמן קצר לאחר לידתו, נפרדה אמו, סופי שרלוט בירייקל (1714–1792), מבעלה, והצטרפה לתיאטרון, שערך סיבוב הופעות מוצלח בפולין וברוסיה. לאחר מכן, נישאה אימו לקונראד ארנסט אקרמן והופיעה עם התיאטרון שלו בערים רבות בגרמניה, ולבסוף השתקעה בהמבורג. כבר בצעירותו, שרדר הראה כישרון במספר תחומים, אך ילדותו הייתה קשה מאוד בגלל יחסו של אביו החורג כלפיו, עד שבסופו של דבר הוא ברח מהבית ולמד את מקצוע הסנדלרות<ref></ref>. עם זאת, הוא שב והצטרף להוריו בשנת 1759, והחל בקריירת משחק<ref></ref>.

=== קריירת תיאטרון ===
ב-1764 הופיע עם חברת אקרמן בהמבורג, ושיחק בקומדיות מובילות, אך את אלה הוא החליף עד מהרה בתפקידים הטרגיים שבהם התפרסם. אלה כללו בין היתר את המלט ואת המלך ליר. לאחר מותו של אקרמן ב-1771 השתלטו שרדר ואמו על ניהול תיאטרון המבורג, ושרדר החל לכתוב מחזות. ב-1780, עזב שרדר את המבורג, ולאחר טיול עם אשתו, אנה כריסטינה הארט, הם התארסו בתיאטרון בווינה. בשנת 1785 שרדר שוב לקח את הניהול על התיאטרון בהמבורג והוביל אותו בהצלחה עד לפרישתו בשנת 1798. לאחר עזיבתו של שרדר, תיאטרון המבורג קרס, ושרדר זומן פעם נוספת לסייע בשיקומו, ובשנת 1811 חזר אליו לשנה אחת<ref></ref>.

=== פטירה ===
שרדר נפטר בשנת 1816<ref></ref>.

== נוסח שרדר ==
נוסח שרדר (בגרמנית: Schrödersche Lehrart) הוא נוסח בבנייה החופשית הנהוג בעיקר בלשכות בגרמניה ובברזיל, ובעוד מספר מדינות אחרות. הנוסח פותח על ידי שרדר, והוצג לבונים חופשיים בכירים בהמבורג ב-29 ביולי 1801. הנוסח התקבל פה אחד ומשך אליו כמה לשכות ברחבי גרמניה ומדינות אחרות, שם נהגו על פיו בעיקר בונים חופשיים ממוצא גרמני. עד מהרה, קיבל הנוסח את שמו של מייסדו, נוסח שרדר.

==קישורים חיצוניים==

* 

== הערות שוליים ==

קטגוריה:גרמנים שנפטרו ב-1816
קטגוריה:גרמנים חברי הבונים החופשיים
קטגוריה:גרמנים שנולדו ב-1744
דרניצקי (רובע)

דרניצקי ראיון (באוקראינית: Дарницький район) הוא רובע או "ראיון" של קייב, עיר הבירה של אוקראינה.

דרניצקי הוא אחד משלושה ראיונים של קייב, הנמצא על הגדה השמאלית של נהר דנייפר.

בראיון יש הרבה מפעלים שונים, ולכן הוא נחשב לראיון עם פוטנציאל כלכלי ותעשייתי גבוהה. במקביל, דרניצה ממשיך להתפתח כראיון שינה.

בשל הקרבה לאזורי תעשייה ומפעלים שונים, רמת זיהום הסביבה גבוהה.

==קישורים חיצוניים==

* 

== הערות שוליים ==

קטגוריה:קייב: רבעים
יאניס חאג'י

יאניס חאג'י (באנגלית: Ianis Hagi; נולד ב-22 אוקטובר 1998) הוא כדורגלן רומני המשחק בעמדת הקשר או החלוץ בריינג'רס ובנבחרת רומניה.

== קריירה ==
חאג'י נולד באיסטנבול, טורקיה, שם שיחק אביו גאורגה חאג'י בגלאטסראיי. הוא הצטרף לאקדמיה לכדורגל של ויטורול קונסטנצה בגיל עשר, והופיע לראשונה בליגת העל הרומנית בגיל 16 ב-5 בדצמבר 2014 נגד בוטושאן.

ב-29 במאי 2015, כבש את שערו הראשון בקבוצה הבוגרת, בתיקו 4-4 מול בוטושאן. באוקטובר אותה השנה, הוא הוכתר על ידי הגרידאן כאחד מ-50 שחקני הכדורגל הצעירים הטובים בעולם שנולדו בשנת 1998.<ref></ref>

ב-10 ביולי 2016 חתם חאג'י בפיורנטינה תמורת דמי העברה של 2 מיליון אירו.<ref></ref>

הוא ערך את הופעת הבכורה שלו בסרייה א' ב-23 באוקטובר בניצחון 5–3 על קליארי. באפריל 2017, היה חאג'י מועמד לפרס נער הזהב האירופי.<ref></ref>

חאג'י חזר לויטורול קונסטנצה ב-18 בינואר 2018 תמורת סכום של 2 מיליון אירו, כאשר פיורנטינה זכאית ל-30% מדמי העברה עתידיים.<ref></ref> ביולי הוא שוב היה מועמד לפרס נער הזהב האירופי.<ref></ref> במהלך הקדנציה השנייה שלו בקבוצה שיחק תחת אביו, וכבש עשרים שערים ב-53 משחקים בכל המסגרות. הוא זכה בגביע הראשון שלו בקריירה ב-25 במאי 2019, לאחר שויטורול ניצחה 1–2 את אסטרה ג'יורג'יו בגמר הגביע הרומני.

ב-12 ביולי 2019 הודיעה ראסינג גנק הבלגית על החתמתו של חאג'י לחמש שנים.<ref></ref>

ב-26 ביולי, במשחק הפתיחה של העונה ערך חאג'י הופעת בכורה וכבש שער בניצחון 1–2 כבש את המנצחת בניצחון 1–2 על קורטרייק. 

ב-31 בינואר 2020 הושאל חאג'י עד לסיום העונה לגלאזגו ריינג'רס הסקוטית. כבר למחרת הוא ערך את הופעת הבכורה שלו נגד אברדין. ב-5 בפברואר, כבש שער שער בכורה בניצחון 1–2 על היברניאן.

בסוף מאי 2020 הודיעה ריינג'רס על רכישת חאג'י מגנק.<ref></ref>

ב-27 באוגוסט 2023 הושאל לדפורטיבו אלאבס.

== קריירה בינלאומית ==
חאג'י ייצג את נבחרות רומניה בכל הגילאים. בנובמבר 2018 ערך חאג'י את הופעת הבכורה שלו בנבחרת רומניה הבוגרת בניצחון 3–0 על ליטא בליגת האומות. את שער הבכורה בנבחרת כבש ב-25 במרץ במסגרת מוקדמות מונדיאל 2022 בניצחון 2-3 על מקדוניה הצפונית.

חאג'י היה חלק מסגל הנבחרת הרומנית עד גיל 21 לאליפות אירופה עד גיל 21 בשנת 2019, טורניר אליו העפילה רומניה בפעם השנייה בהיסטוריה. חאג'י שותף בכל שלושת המשחקים בשלב הבתים, ואף כבש שני שערים. רומניה הודחה בשלב חצי הגמר על ידי גרמניה. נכלל בסגל נבחרת רומניה ליורו 2024.<ref></ref>

== חיים אישיים ==
אביו של חאג'י, גאורגה, הוא מלך השערים של נבחרת רומניה בכדורגל, והוא נחשב בעיני רבים ככדורגלן הרומני הכי טוב אי פעם, כמו גם כאחד הקשרים ההתקפיים הטובים ביותר בדורו.

בשנת 2019, דיבב חאג'י ברומנית את דמותו של ויקטור פרנקנשטיין בסרט האנימציה פרנקנוויני.<ref></ref>

== תארים ==
פארול קונסטנצה
* הגביע הרומני: 2018/2019
* הסופר קאפ הרומני: 2019

גנק
* הסופר קאפ הבלגי: 2019

ריינג'רס
* אליפות סקוטלנד: 2020/2021
* גביע סקוטי: 2021/2022

אישיים
* שחקן השנה הצעיר ברומניה: 2015
* הרכב העונה בליגה הרומנית: 2017/2018, 2018/2019

== קישורים חיצוניים ==

* 

== הערות שוליים ==

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני נבחרת רומניה
קטגוריה:כדורגלני פארול קונסטנצה
קטגוריה:כדורגלני ראסינג גנק
קטגוריה:כדורגלני פיורנטינה
קטגוריה:כדורגלני דפורטיבו אלאבס
קטגוריה:כדורגלני יורו 2024 
קטגוריה:רומנים שנולדו ב-1998
דסניאנסקי (רובע)

דסניאנסקי ראיון (באוקראינית: Деснянський район) הוא רובע או "ראיון" של קייב, עיר הבירה של אוקראינה.

דסניאנסקי הוא אחד משלושה ראיונים של קייב, הנמצא על הגדה השמאלית של נהר דנייפר.

דסניאנסקי הוא בעל צפיפות האוכלוסייה הגבוהה ביותר מבין כל הראיונים של קייב. הראיון מורכב משני תתי ראיונים: טרוישצ'נה, ולסנוי מסיב.

דסניאנסקי נחשב לראיון שינה, למרות שיש כמה מפעלים גדולים בשטחו. בשל ריבוי המכוניות, התושבים המקומיים מתלוננים על האוויר המזוהם. למרות שאין הרבה מפעלים תעשייתיים בראיון, הסביבה כאן נפגמת באופן משמעותי מכמות התחבורה היבשתית.

==קישורים חיצוניים==

* 

== הערות שוליים ==

קטגוריה:קייב: רבעים
דנייפרובסקי (רובע)

דניפרובסקי ראיון (באוקראינית: Днепровский район) הוא רובע או "ראיון" של קייב, עיר הבירה של אוקראינה.

דניפרובסקי הוא אחד משלושה ראיונים של קייב, הנמצא על הגדה השמאלית של נהר דנייפר.

בדניפרובסקי ראיון ממוקמים אי טרוחנוב , הידרופארק, וגדת רוסנובסקאיה .

מחירי הנדל"ן בדניפרובסקי הכי גבוהים מכל הראיונים שנמצאים על הגדה השמאלית של דנייפר.

שישה גשרים ממוקמים בדניפרובסקי ראיון, המחברים בין הגדה הימנית והשמאלית של קייב.

==קישורים חיצוניים==

* 

== הערות שוליים ==

קטגוריה:קייב: רבעים
דייוויד ג'וליוס

דייוויד ג'וליוס (באנגלית: David Jay Julius, נולד ב-4 בנובמבר 1955) הוא פיזיולוג יהודי אמריקאי, פרופסור לפיזיולוגיה באוניברסיטת קליפורניה בסן פרנסיסקו, זוכה פרס נובל לפיזיולוגיה או לרפואה לשנת 2021 יחד עם ארדם פטפוטיאן<ref></ref>.

==ביוגרפיה==
ג'וליוס נולד ב-1955 וגדל בברייטון ביץ' שבברוקלין, ניו יורק. הוריו היו שניהם צאצאי מהגרים יהודים שברחו מרוסיה הצארית ומהאנטישמיות ששררה בה והגיעו בראשית המאה העשרים לניו יורק בחיפוש אחר חיים טובים יותר. האב היה מהנדס חשמל, האם מורה בבית ספר יסודי וג'וליוס היה השני משלושת בניהם.

בוגר המכון הטכנולוגי של מסצ'וסטס (1977) ובעל תואר שלישי מאוניברסיטת קליפורניה בברקלי (1984). אחד משני המנחים שלו לדוקטורט היה רנדי שקמן, ביולוג יהודי אמריקאי, שזכה בפרס נובל לפיזיולוגיה או לרפואה לשנת 2013. את עבודת הפוסט דוקטורט שלו עשה באוניברסיטת קולומביה בהנחייתו של ריצ'רד אקסל, נוירוביולוג יהודי אמריקאי, זוכה פרס נובל לפיזיולוגיה או לרפואה לשנת 2004. מרצה באוניברסיטת קליפורניה בסן פרנסיסקו החל מ-1989 והיה העורך של Annual Review of Physiology במשך 13 שנים (2007–2020).

זכה בפרס בשנת 2000, פרס שאו ב-2010 ובאותה שנה גם באחד מפרסי נסיך אסטוריאס למחקר מדעי וטכני, הפרס למחקר ביו-רפואי ע"ש ד"ר פול יאנסן ב-2014, פרס פריצת דרך במדעי החיים ופרס קוולי לשנת 2020 ופרסים נוספים רבים, עוד לפני הזכייה בפרס נובל ב-2021. חבר האקדמיה הלאומית למדעים (ארצות הברית), האקדמיה הלאומית לרפואה והאקדמיה האמריקאית לאמנויות ולמדעים.

חוקר את תפקוד החושים ובעיקר את חוש המישוש. השתמש בקפסאיצין, החומר הגורם לפלפל חריף ליצור תחושת צריבה וחום בכדי להבין מהן תחושות הכאב והחום שחש גוף האדם. כפי שהסבירה וועדת פרס נובל: "תגליותיו פרצו את הדרך למחקרים שהובילו להבנה איך חשים העצבים שלנו חום, קור וגרוי מכני".

נשוי להולי אינגרהאם , אף היא פרופסור לפיזיולוגיה באוניברסיטת קליפורניה בסן פרנסיסקו, ואב לילד אחד.

== קישורים חיצוניים ==

* [https://www.jta.org/2021/10/04/united-states/scientist-david-julius-whose-grandparents-fled-antisemitism-in-czarist-russia-wins-nobel-prize-in-medicine "Scientist David Julius, whose grandparents fled antisemitism in Czarist Russia, wins Nobel Prize in medicine"], באתר JTA, 4 באוקטובר 2021
* [https://kavliprize.org/sites/default/files/TKP%202020%20Neuro%20autobiographies%20David%20Julius.pdf דייוויד ג'וליוס, אוטוביוגרפיה], פרס קוולי
* 

== הערות שוליים ==

קטגוריה:זוכי פרס נובל יהודים אמריקאים
קטגוריה:זוכי פרס נובל לשנת 2021
קטגוריה:זוכי פרס נובל לפיזיולוגיה או לרפואה
קטגוריה:מדענים יהודים אמריקאים
קטגוריה:פיזיולוגים יהודים
קטגוריה:פיזיולוגים אמריקאים
קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת קליפורניה בברקלי
קטגוריה:יהודים חברי האקדמיה האמריקאית לאמנויות ולמדעים
קטגוריה:יהודים חברי האקדמיה הלאומית למדעים של ארצות הברית
קטגוריה:זוכי פרס פריצת דרך במדעי החיים
קטגוריה:יהודים זוכי פרס שאו
קטגוריה:זוכי פרס קרן גיירדנר הבינלאומי
קטגוריה:אמריקאים שנולדו ב-1955
Wizard Spider

וויזרד ספיידר (באנגלית: Wizard Spider) היא קבוצת תקיפה רוסית המבצעת פעולות סייבר התקפיות כנגד גורמים מערביים<ref></ref>.

בקבוצה חברים כ-80 אנשים, פעילותם מתבצעת לרוב מהעיר סנט פטרבורג, רוסיה ומאזורים שונים באוקראינה<ref></ref>.

התקפותיה של הקבוצה מתמקדות נגד חברות מסחריות ומוסדות פיננסיים ומתבצעות באמצעות הכופרות והנוזקות הבאות: Conti, TrickBot, Sidoh<ref></ref>.

הקבוצה וחבריה נמצאים תחת מעקב שוטף של סוכנות המודיעין האירופאית (יורופול) וארגון המודיעין המשטרתי (אינטרפול)<ref></ref><ref></ref>.

== ראו גם ==
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם

== קישורים חיצוניים ==
* [https://www.israeldefense.co.il/node/49953 אירלנד: השבת מע׳ הבריאות לפעולה לאחר מתקפת הכופרה תימשך שבועות ותעלה עשרות מיליונים], באתר Israel Defense
* [https://mdb.omegaton.com/2021/10/wizard-spider.html מידע על קבוצת Wizard Spider], באתר Omegaton.com
* [https://www.pc.co.il/news/324829/ "מחלת" הסייבר: האנטומיה של גריי ו-ER תחת מתקפה רחבה], באתר אנשים ומחשבים
*[https://www.pc.co.il/news/332789/ מחקר: ההאקרים מצפון קוריאה יגדילו היקף מתקפות הסייבר השנה], באתר אנשים ומחשבים

== הערות שוליים ==

קטגוריה:מתקפות סייבר בעשור השני של המאה ה-21
קטגוריה:מתקפות סייבר בעשור הראשון של המאה ה-21
קטגוריה:לוחמה קיברנטית
קטגוריה:קבוצות האקרים רוסיות
מיקסוזואה

מיקסוזואה (שם מדעי: Myxozoa) היא מערכה הכוללת 2,180 מינים (יש אומרים 30,000) של חסרי חוליות טפילים המהווים את בעלי החיים הקטנים ביותר שחיים כיום ובעבר נחשבו לפרוטיסטים.
== מאפיינים ==
כול המינים במערכה זו הם טפילים כשפונדקאי הביניים שלהם הם דגים כמו סלמוניים אך גם דו-חיים, זוחלים, עופות ויונקים והפונדקאים הסופיים הם תולעים טבעתיות או חיטחבים.
אורכם של המינים במערכה זו נע בין 10 עד 300 מיקרומטרים והם חיים גם במים מתוקים וגם באוקיינוסים. משמעות שם המערכה היא חיה רירית בגלל הריר שממנו הם עשויים.

== מיון ==
*מחלקה Myxosporea
**סדרה Bivalvulida
**סדרה Multivalvulida
*מחלקה Malacosporea

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:מערכות של בעלי חיים
קטגוריה:חסרי חוליות
קטגוריה:בעלי חיים טפיליים
מטילדה סמית'

מטילדה סמית (באנגלית: Matilda Smith; 1854 – 1926) הייתה אמנית בוטנית שיצירתה הופיעה במגזין הבוטני של קרטיס במשך יותר מארבעים שנה. היא הפכה לאמנית הראשונה המתארת את הצומח של ניו זילנד, האמנית הרשמית הראשונה של הגנים הבוטניים המלכותיים - גני קיו, והאשה השנייה שהפכה לעמית של החברה הלינאית.

== ביוגרפיה ==
מטילדה סמית' נולדה בבומביי, הודו, ב-30 ביולי 1854, אך משפחתה היגרה לאנגליה כשהייתה ילדה קטנה. תחומי העניין שלה בבוטניקה ובאמנות בוטנית טופחו על ידי בן דודה השני ג'וזף דלטון הוקר, שגם בתו הרייט המשיכה להיות מאיירת בוטנית. הוקר היה אז מנהל גני קיו ושרטט מוכשר בפני עצמו, והוא הכניס את סמית' לגנים כדי להתאמן כמאיירת.

סמית' העריצה במיוחד את עבודתו של וולטר הוד פיץ', שהיה אז האמן הראשי של המגזין הבוטני של קרטיס. למרות הכשרתה האמנותית המצומצמת, הוקר עודד אותה להציג למגזין עבודות משלה, ובשנת 1878 הוא פרסם לראשונה את אחד מציוריו.

מחלוקת על השכר בין פיץ' והוקר-שעבורו פיץ' הכין איורים למספר ספרים-הביאה לעזיבתו של פיץ' את המגזין הוותיק בשנת 1877. אחת התוצאות הייתה שסמית' הפכה במהירות למאיירת ראשית במגזין, בתחילה עבדה לצד הרייט אן. בתקופה 1879–1881 כל גיליון כלל כ-20 רישומים שלה, ובשנת 1887 היא הייתה המאיירת היחידה של המגזין. בשנת 1898 מונתה לאמנית הרשמית היחידה של המגזין.

במשך ארבעים השנים שבין 1878 ל -1923 ציירה סמית' יותר מ -2,300 איורים למגזין-רק 600 פחות מפיץ', אם כי קיבלה הרבה פחות הכרה בהישג זה בחייה.

לצד ביקורת עליה, היו מבקרים שהתפעלו מהבהירות והדיוק שבציור שלה, וארבעת עשורי עבודתה במרכז העולם הבוטני הבריטי מעידים על ערך מתמשך של כישוריה.

במהלך הקשר הארוך של סמית' עם גני קיו, היא יצרה 1,500 איורים לכרכים של אייקונס פלנטרום, סקר מונומנטלי של הצמחים של קיו שנערך אז על ידי הוקר. החל מלוח 1354, היא הייתה האמנית היחידה לסדרה זו, והושגו תרומות להשאיר אותה בתפקיד הזה כל עוד היא בחרה לעשות זאת. היא הפכה לאמנית הבוטנית הראשונה שתיארה בהרחבה את הצומח של ניו זילנד.

היא הצטיינה במיוחד בזכות יכולתה ליצור איורים מהימנים מדגימות מיובשות, שטוחות ולפעמים לא שלמות. תרומיה יוצאות הדופן לגני קיו גרמו לה להיות האומנית הבוטנית הרשמית הראשונה של גני קיו בשנת 1898. בשנת 1921, השנה שבה פרשה מגני קיו, היא הפכה לעמית של החברה הלינאית - האישה השנייה שהשיגה כבוד זה.

היא זכתה גם במדליית הזיכרון של Silver Veitch של החברה המלכותית לגננות על הציור הבוטני שלה בכלל ועל תרומתה למגזין הבוטני של קרטיס בפרט.

סמית' נפטרה ב־29 בדצמבר 1926, ונקברה בבית הקברות בריצ'מונד.

== גלריה ==
<gallery mode="packed" heights="180">
File:Pandanus furcatus 142-8671.jpg

File:Costus spectabilis00.jpg

File:Passiflora sanguinolenta by Matilda Smith.jpg

File:CaptureEchinocereusfendleriMSmith.jpg

File:Lilium henryi 4693.jpg

File:Amorphophallus titanum (Matilda Smith).jpg
</gallery>
== קישורים חיצוניים ==

== הערות שוליים ==

קטגוריה:מאיירות בריטיות
קטגוריה:בוטנאים
קטגוריה:ילידות 1854
קטגוריה:נפטרות ב-1926
בית הכנסת שבזי

בית הכנסת שבזי הוא בית כנסת בשכונת נחלת צבי בירושלים, שהוקם בשנת ה'תרמ"ח (1888) על ידי יהודי תימן שיצאו מהעיר העתיקה.

== היסטוריה ==
יהודי תימן שעלו בעליית אעלה בתמר בשנת ה'תרמ"ב (1882), כ-30 משפחות עזבו בשנת ה'תרמ"ח (1888) את העיר העתיקה והקימו בסמיכות לשכונת מאה שערים את שכונת נחלת צבי. ייסוד השכונה נעשה בעזרת הלוואה כספית של הברון הירש, בהשתדלות נסים בכר. בשנת ה'תרמ"ט (1889) קנה הברון את אדמות השכונה, ומכספי ההלוואה נשאר סכום מספיק לבניית 17 בתים בלבד.

בעת ייסוד השכונה בשנת ה'תרנ"ד (1894) הוקם גם בית הכנסת שנקרא על שם רבי שלום שבזי. בית הכנסת הוקם במרתף אחד הבתים. המתפללים הראשונים בו היו נוהגים לשבת על מזרנים מסביב לקירות, ולחלוץ את נעליהם לפני הכניסה, כמו המנהג בתימן ומנהג ארץ ישראל הקדמון.

על בית הכנסת כתב יצחק שפירא:

כיום שוכנת במבנה בית הכנסת ישיבה לחוזרים בתשובה וכולל אברכים של מוסדות "מתימן יבוא".
== גלריה ==
<gallery widths="200">
קובץ:בית הכנסת שבזי חזית.jpg|חזית בית הכנסת
קובץ:בית הכנסת שבזי צד.jpg|פינת בית הכנסת
קובץ:בית הכנסת שבזי.jpg|מבנה בית הכנסת
קובץ:בית הכנסת שבזי פינה.jpg|צד בית הכנסת
</gallery>

== ראו גם ==
* בית הכנסת נווה שלום
* בית הכנסת אהל שלמה
*בית הכנסת הגורל

== הערות שוליים ==

קטגוריה:ירושלים: בתי כנסת
קטגוריה:בתי כנסת תימניים
ליליאן סנלינג

ליליאן סנלינג (באנגלית: Lilian Snelling; 1879 – 1972) הייתה "כנראה האמנית הבוטנית הבריטית החשובה ביותר במחצית הראשונה של המאה ה-20". <ref>The Royal Horticultural Society Horticultural Database, available at www.rhs.org.uk</ref> <ref></ref> היא הייתה האמנית והליטוגרפית הראשית במגזין הבוטני של קרטיס בין השנים 1921-1952<ref name=":0">Miss Lilian Snelling" The Times (London, England), Tuesday, 17 October 1972; pg. 16</ref> ו"נחשבה לאחת מגדולי האמנים הבוטניים בזמנה - ציוריה היו מפורטים ומדויקים ויפים להפליא". <ref></ref>

היא קיבלה אות כבוד של האימפריה הבריטית בשנת 1954 וזכתה במדליית ויקטוריה בשנת 1955.

== ביוגרפיה ==
ליליאן סנלינג נולדה ב -8 ביוני 1879 בספרינג הול, סנט מרי קריי, קנט למשפחתו הגדולה של ג'ון קרנל סנלינג (1841–1902), בעל מבשלת שכר ואשתו, מרגרט אליזבת, לבית קולגאלט. היא ואחיותיה התחנכו בבית ספר בטונברידג', ויילס. בשנים 1915–1916 לימד אותה הנרי ג'ון אלווס לצייר פרחים (שאסף במסעותיו), בביתו בפארק קולסבורן שבגלוסטשייר.<ref>Erikson, Annika Liv (2009). "Snelling, Lilian (1879–1972) Dictionary of National Biography". Oxford Dictionary of National Biography (online ed.).</ref>

סנלינג עבדה בגן הבוטני המלכותי באדינבורו בשנים 1916 עד 1921 בציור דיוקנאות צמחים עבור סר אייזיק ביילי בלפור, מנהל הגן הבוטני ופרופסור לבוטניקה באוניברסיטת אדינבורו. היא למדה ליטוגרפיה אצל פרנק מורלי פלטשר.

היא עזבה בשנת 1921 כדי לעבוד בגנים הבוטניים המלכותיים - גני קיו, כאמנית הראשית והליטוגרפית במגזין הבוטני של קרטיס. משנת 1929 נעזרה בסטלה רוס-קרייג. לאחר 30 שנה פרשה לגמלאות בשנת 1952 והפיקה מעל 830 ציורים ולוחות. כרך 169 של קרטיס הוקדש לה, וכתב: "אמנית, ליתוגרפית ומאיירת בוטנית אשר בעדינות יוצאת דופן של קווי מתאר מדויקים, זוהר של צבע וגוונים מורכבים, הציגה נאמנה את רוב הצמחים שפורסמו במגזין זה בשנים 1922 עד 1952".<ref name=":0" /> ציוריה ליוו גם ספרים בנושאים הבוטנאיים.

בשנת 1954 אות כבוד של אימפריה ובשנת 1955 הוענקה לה מדליית ויקטוריה, אות הכבוד הגבוה ביותר.

בשנת 1959 הוצגה עבודתה בתערוכת הדו-שנתי של גני קיו: "התרומה של גני קיו לבוטניקה במשך 200 שנה".<ref>"Kew's Aid To Botany Over 200 Years" The Times (London, England), Monday, 1 June 1959; pg. 6;</ref>

היא נפטרה בביתה, בסנט מרי קריי, קנט, ב־12 באוקטובר 1972.

בשנת 2007 קיים הגן הבוטני המלכותי באדינבורו תערוכה בת עשרה שבועות המוקדשת לעבודתה.

== הערות שוליים ==

קטגוריה:מאיירות בריטיות
קטגוריה:בוטנאיות
קטגוריה:בריטיות שנולדו ב-1879
קטגוריה:בריטים שנולדו ב-1879
קטגוריה:בריטיות שנפטרו ב-1972
קטגוריה:בריטים שנפטרו ב-1972
אנטופרוקטה

אנטופרוקטה (שם מדעי: Entoprocta) היא מערכה המונה 150 מינים של חסרי חוליות קטנים, החיים באוקיינוסים מהמים הרדודים עד למעמקי הים אך שני מינים חיים במים מתוקים.

== מאפיינים ==
משמעות שם המערכה היא "בתוך פי הטבעת" מפני שפי הטבעת של מינים במערכה נמצא בתוך טבעת המכילה 8 עד 30 ריסונים שיוצרים זרמי מים המושכים חלקיקי מזון כמו פלנקטון, חיידקים ופרוטיסטים לתוך הפה. אורכם של האנטופרוקטים נע בין 0.1 עד 7 מילימטרים. במערכה אין סדרות אך יש 4 משפחות.

== היסטוריה אבולוציונית ==
ב-1977 תיאר החוקר סיימון קונוויי מוריס מאובנים של דינומיסוס (Dinomischus), אנטופרוקט מתור הקמבריון (לפני 505 מיליון שנה) שנמצא בפצלי ברג'ס שבקנדה. מין אחר קוטילדיון טיילודיה ("Cotyledion tylodes"), שתואר ב-1999, היה גדול יותר מהאנטופרוקטים המודרניים והגיע לאורך של 8 עד 56 מילימטרים. מאובניו של מין זה התגלו בסין, ותוארכו גם הם לתקופת הקמבריון, לפני 520 מיליון שנה. כשהתגלו האנטופרוקטים הראשונים ב הם שויכו למערכת החיטחבים אך מאוחר יותר במאה ה-20 הופרדו למערכה נפרדת.

== יחסים עם בעלי חיים אחרים ==
זחלים של אחד מהמינים נמצאו על החרק קורידאלוס קורנטוס (Corydalus cornutus) שחי במים מתוקים. עקב גודלם הקטן יש לאנטופרוקטים טורפים רבים, כמו חלזנות ימיים ותולעים.

== מיון ==
*משפחה Barentsiidae
*משפחה Loxokalypodidae
*משפחה Loxosomatidae
*משפחה Pedicellinidae

== קישורים חיצוניים ==

* 

קטגוריה:מערכות של בעלי חיים
קטגוריה:לופוטרוכוזואה
במבה דיאנג

שייק אהמדו במבה אמבאקה דיאנג (בצרפתית: Cheikh Ahmadou Bamba Mbacke Dieng; נולד ב-23 במרץ 2000 בפיקין שבסנגל) הוא כדורגלן סנגלי המשחק בעמדת החלוץ בקבוצת לוריין מליגת העל הצרפתית ובנבחרת סנגל.

== קריירת מועדונים ==
דיאנג החל את הקריירה המקצוענית שלו בדיאמבר מליגת העל הסנגלית, ובעונת הבכורה שלו הבקיע 12 שערים ב-14 הופעות ליגה, והיה מלך השערים של הליגה לעונת .

ב-5 באוקטובר 2020 הושאל דיאנג לאולימפיק מרסיי מליגת העל הצרפתית למשך עונה אחת. ב-10 בפברואר 2021 הוא ערך את הופעת הבכורה שלו בקבוצה הראשונה של המועדון, בניצחון 2-0 על אוסר במסגרת הגביע הצרפתי. במשחק זה הבקיע את שער הבכורה שלו במועדון. ב-14 בפברואר ערך את הופעת הבכורה שלו בליגת העל הצרפתית, בתיקו 0-0 נגד ז'ירונדן דה בורדו במסגרת המחזור ה-25 לעונת 2020/2021. בסך הכל ערך דיאנג חמש הופעות ליגה בעונה זו.

ב-1 ביולי 2021 חתם דיאנג באופן קבוע באולימפיק מרסיי. ב-11 בספטמבר הבקיע את שערי הבכורה שלו בליגת העל הצרפתית, צמד שערים בניצחון 2-0 על מונקו במסגרת המחזור החמישי לעונת 2021/2022.

ב-27 בינואר 2023 חתם בלוריין.

== קריירה בינלאומית ==
ב-9 באוקטובר 2021 ערך דיאנג את הופעת הבכורה שלו בנבחרת סנגל, בניצחון 4-1 על נבחרת נמיביה במסגרת מוקדמות מונדיאל 2022.

נכלל בסגל נבחרת סנגל לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני אולימפיק מרסיי
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:סנגלים שנולדו ב-2000
קטגוריה:כדורגלני לוריאן
מלך הזירה (2021)

{| class="wikitable" align="left"
|-
! colspan="3" align="center" | מלך הזירה (2021)
|-
! colspan="3" align="center" | מידע
|-
| ארגון || colspan="2" | WWE
|-
| מותג (ים) || colspan="2" | Rawסמאקדאון
|-
| תאריכים || colspan="2" | 8 באוקטובר 2021 – 21 באוקטובר 2021
|-
| מדינות || colspan="2" | 
|-
! colspan="3" align="center" | סדרת אירועי מלך הזירה
|-
|align="center"|2019
|align="center"|מלך הזירה(2021)
|align="center"|מלך ומלכת הזירה (2024)
|}
מלך הזירה (2021) (באנגלית: King of the Ring 2021) הוא המהדורה ה-22 בסדרת טורניר מלך הזירה של ארגון ההיאבקות האמריקאי, ה-WWE, המתקיימת בין מתאבקים מהמותגים Raw וסמאקדאון. הטורניר החל ב-8 באוקטובר 2021 בפרק של התוכנית השבועית סמאקדאון והמשיך בפרקי התוכנית הבאים של Raw וסמאקדאון, עד לקיום קרב גמר הטורניר באירוע השלם וצפה, היהלום שבכתר, שייערך ב-21 באוקטובר על אדמת ערב הסעודית. זה הוא טורניר מלך הזירה הראשון מאז שנת 2019. לראשונה בתולדות הארגון, ה-WWE השיק את המהדורה הנשית של מלך הזירה, שנקראה בשם טורניר כתר המלכה והתקיימה במקביל לטורניר מלך הזירה של שנת 2021.

==מהלך הטורניר==

קטגוריה:WWE
טרנט קלי

ג'ון טרנט קלי (באנגלית: John Trent Kelly; נולד ב-1 במרץ 1966) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת מיסיסיפי. קלי הוא חבר המפלגה הרפובליקנית.

== ביוגרפיה ==
קלי נולד ב-1 במרץ 1966 ביוניון (Union) שבמיסיסיפי, בנם של ג'ון וברברה קלי. הוא תושב העיירה סאלטילו השוכנת בצפון מיסיסיפי, שם שימש כתובע המחוזי במחוז המשפטים במעגל הראשון של מיסיסיפי, הכולל שבעה ממחוזות המדינה. בשנת 1984 השלים קלי את לימודיו התיכוניים בתיכון יוניון, וכעבור שנה הצטרף למשמר הלאומי של צבא מיסיסיפי. כעבור זמן מה השלים לימודי תעודה ב"מכללת הקהילה המזרח-מרכזית", בטרם סיים באוניברסיטת מיסיסיפי לימודי תואר ראשון במנהל עסקים. ב-1994 היה לבוגר בית הספר למשפטים של אוניברסיטת מיסיסיפי וב-2010 קיבל תואר שני ממכללת המלחמה של צבא ארצות הברית. לאחר לימודי מהשפטים עבד קלי בעריכת דין פרטית עד 1999, אז התמנה לתובע עירוני בטופלו. הוא נבחר לתובע מחוזי בשנת 2011, והביס דמוקרטי מכהן מזה תשע תקופות כהונה.

קלי משרת כמייג'ור גנרל במטה הכוח המשותף במיסיסיפי של המשמר הלאומי של צבא ארצות הברית. בשנת 1990 התגייס למלחמת המפרץ ולמבצע סערת המדבר כקצין הנדסה משני. בשנת 2005 הוצב קלי כמייג'ור במהלך מלחמת עיראק עם החטיבה ה-155 כמפקד המבצעים של גדוד ההנדסה ה-150. בין השנים 2009–2010 שירת כלוטננט קולונל כמפקד צוות המבצעים של החטיבה ה-155 ופיקד על למעלה מ-670 חיילים ממסיסיפי, אוהיו וקנטקי. קלי עוטר בשני כוכבי הארד, בתג הפעולה הקרבית, מדליית דיפלורי (DeFleury) ובעיטורים צבאיים נוספים על שירותו הצבאי. בינואר 2018 הועלה לדרגת בריגדיר גנרל ובנובמבר 2020 קודם למייג'ור גנרל.

לאחר מותו של חבר הקונגרס הרפובליקני אלן נאנלי בשנת 2015, נכנס קלי אל הבחירות המיוחדות למילוי מקומו בבית הנבחרים של ארצות הברית. אלמנתו של נאנלי, טורי, הביעה תמיכה במועמדותו של קלי. בשלב הראשון של הבחירות המיוחדות, סיים קלי במקום השני מבין 13 מתמודדים, מאחורי המועמד הדמוקרטי וולטר זין (Walter Zinn). מכיוון שאף מועמד לא גרף את מרב קולות הבוחרים, קלי וזין עלו לסיבוב שני ב-2 ביוני 2015. במהלך הסיבוב המכריע גרף קלי 70% מקולות הבוחרים, ונבחר אל הקונגרס ה-114 של ארצות הברית. באותו יום הושבע לתפקידו בידי יושב ראש בית הנבחרים של ארצות הברית פול ראיין.

במהלך כהונתו הראשונה היה קלי חבר בוועדת החקלאות ובוועדת העסקים הקטנים של בית הנבחרים. ב-14 ביוני 2017 נכח קלי בהתקפה על חברי הקונגרס הרפובליקנים בווירג'יניה.

בדצמבר 2020 נמנה קלי בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* 

==הערות שוליים==

קטגוריה:תובעים אמריקאים
קטגוריה:גנרלים בצבא ארצות הברית
קטגוריה:חברי בית הנבחרים של ארצות הברית ממיסיסיפי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:מעוטרי כוכב הארד
קטגוריה:בוגרי אוניברסיטת מיסיסיפי
קטגוריה:מלחמת המפרץ: אישים
קטגוריה:אמריקאים שנולדו ב-1966
כיסא האהבה

כיסא האהבה במוזיאון מכונות המין
כיסא האהבה (בצרפתית: Siège d'amour) הוא מכשיר שיצרה חברה צרפתית לייצור רהיטים בעשור הראשון של המאה ה-20 כדי לאפשר למלך הבריטי אדוארד השביעי לקיים יחסי מין עם שתי נשים או יותר בו זמנית.<ref></ref><ref></ref>

== היסטוריה ==
הכיסא נוצר לראשונה על ידי יצרנית הרהיטים סוברייה, שהפכה לבעלת המכשיר. מותניו של המלך נמדדו כ-122 ס"מ זמן קצר לפני הכתרתו. אולם לפני כן היה המלך אורח קבוע בלה שבנה בפריז, בית בושת צרפתי, והכיסא תוכנן במיוחד לביקורי המלך שם. הכיסא אפשר לו לקיים את הפנטזיות המיניות שלו מבלי למחוץ את שותפותיו הנשיות.

== הערות שוליים ==

קטגוריה:אביזרי מין
אהבה
שדרות משה גושן

שדרות משה גושן היא שדרה ראשית בקריית מוצקין.
==רקע==
עם הקמת הרחוב הוא נקרא "שדרות השופטים", בהשפעתו של ישראל שפירא, יו"ר המועצה המקומית הראשון של קריית מוצקין. לאחר מותו של ראש העירייה משה גושן הוחלט לקרוא את הרחוב על שמו.

בקצהו הצפוני-מזרחי נפגש הרחוב עם "דרך עכו" (כביש 4). הצומת ידוע גם בשם "צומת מוצרט", על שם מסעדה בשם זה ששכנה בו בעבר. 
חנויות ברחוב

===מבנים ברחוב===
בקצה הדרומי-מערבי של הרחוב, בתוך מעגל תנועה ניצבת אנדרטה לזכר חללי מלחמת ששת הימים בני קריית מוצקין ותותח "לונג טום", ששימש את הצבא הירדני ונלקח שלל בידי צה"ל. בית הספר "אחדות" שהוקם בשנת 1936 הוקם בסמוך לו. בנוסף קיימים ברחוב בית הכנסת הגדול של העיר, בית יד לבנים, מתנ"ס גושן, ועד לשנת 2018 שכן ברחוב בניין עיריית קריית מוצקין.

==קישורים חיצוניים==

* יואב לרמן, [https://tlv1.co.il/22011/01/04/הסיפור-העצוב-של-קריית-מוצקין-חנייה-במק/ הסיפור העצוב של קריית מוצקין - חנייה במקום שדרה], בבלוג עוד בלוג תל אביבי, 4 בינואר 2011
* 

==הערות שוליים==

קטגוריה:קריית מוצקין: תחבורה
קטגוריה:רחובות ושדרות בישראל
קורי גרייבס

מת'יו פולינסקי (באנגלית: Matthew Polinsky; נולד ב-24 בפברואר 1984), הידוע יותר בשם הבמה שלו קורי גרייבס, הוא פרשן היאבקות, בעל טור ומתאבק עבר אמריקאי, המופיע בארגון ההיאבקות WWE, בו הוא משמש כפרשן תוכנית הדגל Raw. הוא זכה פעם אחת בתואר אלוף הזוגות של NXT ביחד עם אדריאן נוויל. כמו כן, פולינסקי מוכר גם בשל התקופה בה הופיע בארגונים העצמאיים בשם הבמה סטרלינג ג'יימס קינן.

==תחילת קריירת ההיאבקות==

פולינסקי נולד ב-24 בפברואר 1984 בפיטסבורג, פנסילבניה להורים ממוצא הונגרי. בעל תואר ראשון בשיווק.

==חיים אישיים==

לפולינסקי וגרושתו, איימי (שניידר) פולינסקי יש יחדיו שלושה ילדים. יש לו אח צעיר ממנו בשם סם אשר מופיע בארגון ההיאבקות המקסיקני CMLL תחת שם הבמה סם אדוניס.

בתחילת 2019 גרושתו של גרייבס פרסמה תמונה בעמוד האינסטגרם שלה אשר מוכיחה שפולינסקי ניהל רומן עם מתאבקת ה-WWE, כרמלה. התמונה נמחקה זמן קצר לאחר מכן, כשדווח שהזוג היה בהליכי גירושין בזמן הרומן. מערכת היחסים בין פולינסקי לכרמלה הוכרזה באופן רשמי במהלך העונה התשיעית של תוכנית המציאות Total Divas.

==אליפויות והישגים==

* הישגים בארגון ההיאבקות Pro Wrestling 1
** אליפות במשקל כבד של 1PW (פעם אחת)

* הישגים בארגון ההיאבקות Absolute Intense Wrestling – AIW
** אליפות אבסולוט של AIW (פעם אחת)

* הישגים בארגון ההיאבקות Ballpark Brawl
** אליפות הנטורל במשקל כבד (פעם אחת)

* הישגים בארגון ההיאבקות Far North Wrestling – FNW
** אליפות במשקל כבד של FNW (פעם אחת)

* הישגים בארגון ההיאבקות Florida Championship Wrestling – FCW
** אליפות הזוגות של FCW (פעם אחת) <small> - עם ג'ייק קרטר</small>

* הישגים בארגון ההיאבקות Funkin' Conservatory – FC
** אליפות הזוגות של FC (פעם אחת) <small> - עם כריס קייג'</small>

* הישגים בארגון ההיאבקות International Wrestling Cartel – IWC
** אליפות במשקל כבד של IWC (פעם אחת)
** אליפות סופר אינדי של IWC (פעם אחת)

* הישגים בארגון ההיאבקות NWA East
** אליפות במשקל כבד של NWA East (פעם אחת)
** אליפות הזוגות של NWA East (פעם אחת) <small> - עם מאד מייק</small>
** אליפות הזוגות הצפון אמריקאית של NWA East (פעם אחת) <small> - עם ברנדון קיי</small>

* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-118 מתוך 500 המתאבקים הטובים ביותר לשנת 2013

* הישגים בארגון ההיאבקות Pro Wrestling Zero1
** אליפות Zero-One ארצות הברית במשקל כבד של (פעמיים)

* הישגים בארגון ההיאבקות Renegade Wrestling Alliance – RWA
** אליפות במשקל כבד של RWA (פעם אחת)

* הישגים בארגון ההיאבקות Union of Independent Professional Wrestlers – UIPW
** אליפות קיסטון במשקל קל של UIPW (פעם אחת)

* הישגים בארגון ההיאבקות Wolverine Pro Wrestling – WPW
** אליפות WPW (פעם אחת)

* הישגים בארגון ההיאבקות World Wrestling Entertainment – WWE
** אליפות 24/7 של ה-WWE (פעם אחת)
** אליפות הזוגות של NXT (פעם אחת) <small> - עם אדריאן נוויל</small>

* הישגים במגזין ההיאבקות Wrestling Observer Newsletter – WON
** אישיות הטלוויזיה הגרועה ביותר (2019)

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1984
מארטון זלד

מארטון זלד, מִשיאו-אגארד (תואר אצולה) (במקור מוריץ גרינהוט, בהונגרית: Zöld Márton; סקסארד, 25 באפריל 1865 – בודפשט, 22 בנובמבר 1946)<ref></ref> היה גנרל צבא ממלכת הונגריה יהודי-הונגרי.

==קורות חיים==
מארטון זלד נולד במשפחה יהודית כבנם של איגנץ גרינהוט ושל תרזיה וינקלר. הוא סיים את בתי הספר התיכוניים בערים פץ' ובסקשפהרוואר, ואת האקדמיה הצבאית לודוויקה (המוסד שסיפק את ההכשרה הצבאית האקדמית הגבוהה ביותר בהונגריה לפני 1945) בבודפשט. עם פרוץ מלחמת העולם הראשונה, הוא צעד מהעיר גיולה לדלמטיה ב-2 באוגוסט 1914, עם גדוד עממי (לא צבא סדיר). כמגן חצי האי קרוטולה מתחת לעיר לובצ'ה, הוא ניצח את הצבא המונטנגרי בקרב בן ארבעה ימים. מאוחר יותר נלחם בקרבות ינואר 1916 עם הגדוד שלו בוולהניה ולאחר מכן בבוקובינה. בהגנה ליד ראראנס, עודד את חייליו באומץ אישי, הוא דחק בגבורה את העליונות הכוחות הרוסיים שחדרו לתעלות ההגנה. על לוחמתו זו העניק לו מלך הונגריה, פרנץ יוזף הראשון, קיסר אוסטריה את האצולה ההונגרית ואת מסדר כתר הברזל. בקרבות ליד פרזוניה ובקרבות ליסוניה (גליציה המזרחית), בחזית המזרחית האוקראינית, ובהמשך בחזית האיטלקית, ביצע זלד שורה שלמה של מהלכים צבאיים מצוינים, שהוכרו בהענקת האותות:
* צלב הכשרות הצבאית דרגה 3
* צלב הברזל בדרגה 2
* מסדר כתר הברזל דרגה 3
* צלב האביר של מסדר לאופולד (אוסטריה)
* צלב הקצין במסדר אלברכט הסקסוני

הוא החזיר את החטיבה שלו מהחזית האיטלקית עם אבדות מינמליות. בתקופת מהפכת החרציות והרפובליקה הסובייטית ההונגרית הצטרף לצבא הלאומי (שלחם נגד הצבא האדום של הרפובליקה הסובייטית) בסגד בשנת 1918. בשנת 1921 הוענק לו תואר גנרל על ידי העוצר מיקלוש הורטי, מושל ממלכת הונגריה. מלבד הקולונל דיולה באואר (גם הוא בעל תואר אצולה) הוא היה הקצין היהודי היחיד (הנוסף) של הכוחות המזוינים ההונגרים שזכה בתואר גנרל אחרי 1918 ועד תום מלחמת העולם השנייה (בתקופת שלטון של משטר ימני-לאומני-אנטישמי).

זלד היה חבר במועצה הנשיאותית של הלקסיקון יהודי הונגרי.

== הנצחה ==
ב-12 באוגוסט 2014 נחנך לוח הזיכרון שלו, שהוקם לכבוד האיגוד לשימור מסורות של הצבא בסקסארד.

== לקריאה נוספת ==
* [http://mek.oszk.hu/04000/04093/html/szocikk/15473.htm לקסיקון יהודי הונגרי.] 1929.עורך פטר אויווארי. [http://mek.oszk.hu/04000/04093/html/szocikk/15473.htm מארטון זלד].
* [https://web.archive.org/web/20140813210609/http://www.mon.hu/vilaghaborus-centenarium-emlektablat-avattak-sioagardi-zold-martonnak-szekszardon/2615787 מאה שנה למלחמת העולם הראשונה - לוח זיכרון שנחשף למארטון זלד בסקסארד], 12 באוגוסט 2014
* [https://opac-nevter.pim.hu/en/record/-/record/PIM91907;jsessionid=21A62F3517AE135488972AD2434DDED7 נתוניו] במוזיאון ספרותי פטפי
* קברים יהודיים בבודפשט. ג'רג' האראסטי. ועדת הכבוד הלאומית, 2004.

==קישורים חיצוניים==

== הערות שוליים ==

קטגוריה:יהודים בצבא ההונגרי
קטגוריה:חיילים יהודים במלחמת העולם הראשונה
קטגוריה:סקסארד: אישים
קטגוריה:גנרלים יהודים הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:אצולה יהודית הונגרית
קטגוריה:ילידי 1865
קטגוריה:הונגרים שנפטרו ב-1946